Knjižnica dr. Toneta Pretnarja

Svet Knjižnice dr. Toneta Pretnarja Tržič

Balos 4

4290 Tržič

Datum:

Občina Tržič

Trg svobode 18

4290 Tržič

Zadeva: LOKALNI PROGRAM KULTURE IN POTRDITEV CILJNEGA NAČRTA RAZVOJA

 INFRASTRUKTURE V OBČINI TRŽIČ

Spoštovani!

Pozdravljamo voljo in željo, da se končno reši prostorska stiska knjižnice. Vse občine, na katere meji občina Tržič, so za prostore svojih knjižnic že dobro poskrbele, saj se zavedajo, kako pomembno vlogo imajo knjižnice v življenju ljudi. Niso le zakladnice učnega gradiva učencem, dijakom in študentom. So več. So prostor družabnih srečanj ob kulturnih, izobraževalnih dogodkih, ki jih knjižničarji organizirajo.

1. Predlagana rešitev ni optimalna, a je prostor dovolj velik, da se reši prostorska stiska Knjižnice dr. Toneta Pretnarja. Ob vselitvi knjižnice v prenovljeno stavbo nekdanje tovarne Pur, bo nastal kulturni prostor, trikotnik kulturnih ustanov: knjižnica, muzej in kulturna dvorana, do katere ni daleč.

2. Predlagana stavba je bila nekoč tovarna, torej so temelji trdni, kar naj še preverijo strokovnjaki.

3. Čim prej naj se začne z delom, bolj ko se odlaša, več dela bo, saj je zob časa že pošteno načel stavbo.

4. Pri notranji opremi prostorov knjižnice, naj se arhitekti posvetujejo z bibliotekarji, ki jim bodo svetovali, kako optimalno opremiti prostor, da se bodo zaposleni in obiskovalci dobro počutili: kako opremiti čitalnico, učni oz. študijski kotiček, kotiček za poslušanje glasbe oz. zvočnih knjig…

V največji meri naj se upošteva tudi mednarodne standarde in smernice za infrastrukturne rešitve, ki veljajo za splošne knjižnice. Ob upoštevanju teh standardov knjižnica pridobi na veljavi v širšem strokovnem kontekstu in prepoznavnosti Tržiča.

5. Arhitekti naj bodo še posebej pozorni na dostop za invalide in mlade mamice z vozički.

To je naš glas. Želimo si, da kmalu zaslišimo še glasove gradbenih strojev.

 Svet Knjižnice dr. Toneta Pretnarja Tržič

 Tanja Ahačič